Quædam nobilis mulier, nomine Ingeltrudis, dedit Deo et fratribus manentibus in hoc loco mansos, qui sunt in villa quæ dicitur Monteth, hoc sunt vilari, vineæ, campi, prata, silvæ, pascua, aquæ aquarumque decursus: totum quæsitum ad inquirendum; deditque molendinum unum superfluvium Arrodi, et capellam quæ in eadem villa est atque consecrata in honore Sancti Nazarii. Dedit etiam servos et ancillas et francos, qui in ipsa villa manebant, omnemque successionem eorum in posterum, totumque servitium sicuti reddebant vel debebant ipsi; nomina autem servorum sunt hæc: Mainfredus et infantes sui, Malfredus et Martinus et Richardus, et soror eorum Eldearz. S’ Ingeltrudis. S’ Hugonis comitis. S. Girardi. S’ Anselmi. S. Eldigerii. S. Walonis. S. Widonis. S. Girardi.